আরদা গুলের (, ; জন্ম: ২৫ ফেব্রুয়ারি ২০০৫) হলেন একজন তুর্কি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং তুরস্ক জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৪–১৫ মৌসুমে, মাত্র ৯ বছর বয়সে, তুর্কি ফুটবল ক্লাব গেঞ্চলারবিরলিয়ির যুব পর্যায়ের হয়ে খেলার মাধ্যমে গুলের ফুটবল জগতে প্রবেশ করেছেন এবং পরবর্তীকালে ফেনারবাহচে অ্যাকাডেমির হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ফেনারবাহচের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফেনারবাহচের হয়ে দুই মৌসুমে ৩২ ম্যাচে ৭টি গোল করার পর ২০২৩–২৪ মৌসুমে তিনি প্রায় ২০ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন।  ২০২১ সালে, গুলের তুরস্ক অনূর্ধ্ব-১৭ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় এক বছর যাবত তুরস্কের বয়সভিত্তিক দলের হয়ে খেলার পর, তিনি ২০২২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ৪ ম্যাচে ১টি গোল করেছেন।   প্রারম্ভিক জীবন  আরদা গুলের ২০০৫ সালের ২৫শে ফেব্রুয়ারি তারিখে তুরস্কের আঙ্কারায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গুলের তুরস্ক অনূর্ধ্ব-১৭ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০২১ সালের ৩রা সেপ্টেম্বর তারিখে তিনি আজারবাইজান অনূর্ধ্ব-১৭ দলের বিরুদ্ধে ম্যাচে তুরস্ক অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। তুরস্কের বয়সভিত্তিক দলের হয়ে তিনি ১০ ম্যাচে অংশগ্রহণ করে ৪টি গোল করেছেন।  ২০২২ সালের ১৯শে নভেম্বর তারিখে, ১৭ বছর, ৮ মাস ও ২৫ দিন বয়সে, বাম পায়ে ফুটবল খেলায় পারদর্শী গুলের চেক প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। উক্ত ম্যাচের ৬৮তম মিনিটে মধ্যমাঠের খেলোয়াড় দোয়ুকান সিনিকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি তুরস্ক ২–১ গোলের ব্যবধানে জয়লাভ করেছিল। তুরস্কের হয়ে অভিষেকের বছরে গুলের সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৭ মাস পর, তুরস্কের জার্সি গায়ে প্রথম গোলটি করেছেন; ২০২৩ সালের ১৯শে জুন তারিখে, ওয়েলসের বিরুদ্ধে ম্যাচের ৮০তম মিনিটে অরকুন কোকশুর অ্যাসিস্ট হতে তুরস্কের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।   পরিসংখ্যান   ক্লাব    ক্লাব  মৌসুম  লিগ  জাতীয় কাপ  মহাদেশীয়  অন্যান্য  মোট বিভাগ  ম্যাচ  গোল  ম্যাচ  গোল  ম্যাচ  গোল  ম্যাচ  গোল  ম্যাচ  গোল ফেনারবাহচে  ২০২১–২২  সুপার লিগ  ১২  ৩  ০  ০  ৪  ০  ০  ০  ১৬  ৩ ২০২২–২৩  ২০  ৪  ৫  ১  ১০  ১  ০  ০  ৩৫  ৬ মোট  ৩২  ৭  ৫  ১  ১৪  ১  ০  ০  ৫১  ৯ রিয়াল মাদ্রিদ  ২০২৩–২৪  লা লিগা  ০  ০  ০  ০  ০ ০  ০  ০  ০  ০ মোট  ৩২  ৭  ৫  ১  ১৪  ১  ০  ০  ৫১  ৯   আন্তর্জাতিক    দল  সাল  ম্যাচ  গোল তুরস্ক  ২০২২  ১  ০ ২০২৩  ৩  ১ সর্বমোট  ৪  ১   আন্তর্জাতিক গোল   গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ১৯ জুন ২০২৩  সামসুন স্টেডিয়াম, সামসুন, তুরস্ক    ২–০  ২–০  উয়েফা ইউরো ২০২৪ বাছাইপর্ব    তথ্যসূত্র    বহিঃসংযোগ                      বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আঙ্কারার ফুটবলার বিষয়শ্রেণী:তুর্কি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফেনারবাহচে ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের অনূর্ধ্ব-১৭ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:তুর্কি প্রবাসী ফুটবলার বিষয়শ্রেণী:স্পেনে তুর্কি প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:তুর্কি পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়